Bengt Algotsson

Bengt Algotsson (født ca. 1330, død 1360) var en svensk ridder, riksråd, hertug av Halland og Finland og stattholder i Skåne.

Han var en av kong Magnus VII nærmeste rådgivere, og prøvde å styrke kongemakten mot Hansaen, kirken og den svenske høyadelen. Han ble derfor en populær skyteskive for høyadelen og kirken, som var misfornøyd med kongen. Etter et opprør på vegne av Erik Magnusson av Sverige ble Algotsson i en proklamasjon fra 17. oktober 1356 kalt «rikets skademann». Han flyktet til Danmark samme år, og kom ikke tilbake før etter Eriks død i 1359. 

Han ble overfalt og drept ved Rönneholms slott i 1360. Omstendighetene er uklare, men den svenske slektsforskeren Rasmus Ludvigsson, som levde på 1500-tallet, utpekte Karl Ulfsson (herre over Tofta) og Magnus Nilsson Røde som de skyldige.

 Referanser 

Kategori:Adelige svensker
Kategori:Personer fra Norrköpings kommun
Kategori:Fødsler i 1330-årene
Kategori:Dødsfall i 1360
Kategori:Svenske riksråder